Tómas R. Einarsson

Tómas R. Einarsson (fæddur 1953) er kontrabassaleikari og tónskáld. Hann hefur verið áberandi innan hinnar íslensku djass-senu í áratugi. Mörg verka hans eru innblásin kúbverskri djass-tónlist.

Árið 2014 var hann sæmdur riddarakrossi hinni íslensku fálkaorðu fyrir framlag sitt til íslenskrar djasstónlistar og menningarlífs.

Ævi og starf 

Tómas fæddist á Blönduósi og ólst upp í Dalabyggð. Foreldrar hans voru Kristín Bergmann Tómasardóttir (1926-2015), kennari og Einar Kristjánsson (1917-2015) skólastjóri og kennari. Hann stundaði nám við Gagnfræðiskóla Stykkishólms og svo við Menntaskólann í Hamrahlíð og var á þeim tíma róttækur félagshyggjumaður og tók oft þátt í mótmælum. Hann byrjaði svo að spila á kontrabassa meðan hann lærði sagnfræði og spænsku við Háskóla Íslands, þaðan lauk hann BA prófi í sagnfræði og spænsku. Fyrsta tónverkið hans kom svo út árið 1982 á plötu með djass-hljómsveitinni Nýja kompaníinu.

Árið 1992 stofnaði Tómas Jazzkvartett Reykjavíkur ásamt saxafónleikaranum Sigurði Flosasyni. Hljómsveitin náði allnokkrum vinsældum á síðasta áratug 20. aldarinnar og spilaði víða um Evrópu. Auk þess spilaði Tómas með Tríói Ólafs Stephensens og gaf út plötur með þeim.

Tómas vann Íslensku tónlistarverðlaunin árið 2003 fyrir djazzplötu ársins sem og djasstónverk ársins. Árið 2004 hlaut hann aftur verðlaun fyrir djasstónverk ársins, og aftur árið 2012.

Árið 2014 gaf hann út plötu með Sigríði Thorlacius, söngkonunni úr Hjaltalín.

Flest af tónverkum Tómasar hafa komið út á hans eigin plötum, en hann á þar að auki verk á yfir 20 plötum eftir aðra listamenn. Hann hefur spilað inn á plötur með ýmsum nafntoguðum listamönnum, Megasi, Bubba, Mugison, og fleirum.

Kúbverskur djass 

Mikið af tónlist Tómasar er innblásin af tónlist hinnar rómönsku Ameríku, og þá sér í lagi Kúbu. Fyrsta plata hans af þessu tagi kom út árið 2002 og ferðaðist Tómas víða um Evrópu og Ameríku með hljómsveit sinni.  Árið 2007 tóku nokkrir plötusnúðar sig saman og útbjuggu hljóðblöndun á latínlögum hans í teknó-stíl. Teknóplatan hét RommTommTechno.

Kvikmyndir 

Árið 2015 var heimildamynd gerð um Tómas. Hún bar heitið Latínbóndinn og fylgdi Tómasi um heimabæ sinn og um tónleikaferðalag sitt um Kúbu.

Tónlist Tómasar hefur verið notuð í 13 kvikmyndum.

Þá leikstýrði Tómas heimildamynd um rithöfundinn Guðberg Bergsson sem sýnd var í sjónvarpi. Árið 2011 sá Tómas um tónlistina við heimildamynd um Halldór Laxness.

Þýðingar 

Tómas hefur þýtt bækur eftir Suður-Ameríska rithöfunda á við Isabel Allende, Gabriel García Márquez, og Julio Cortázar. Þá hefur hann þýtt bók eftir Nicholas Shakespeare.

Plötur

Sem leiðandi bassaleikari 

 1989 – Nýr tónn
 1991 – Íslandsför
 1994 – Landsýn
 1998 – Á góðum degi
 2000 – Undir 4
 2002 – Kúbanska
 2003 – Havana
 2005 – Let jazz be bestowed on the huts
 2006 – Romm Tomm Tomm
 2007 – Rommtommtechno
 2008 – Trúnó
 2009 – LIVE!
 2009 – Reykjavík-Havana
 2009 – Early Latin
 2011 – Strengur
 2012 – Laxness
 2013 – Bassanótt
 2014 – Mannabörn
 2016 – Bongó
 2017 – Innst inni

Aðrar plötur 

 1985 – Þessi ófétis jazz
 1987 – Hinsegin blús
 1994 – Hot house - Reykjavik Jazz Quartet live at Ronnie Scott´s
 1995 – Koss með Ólafíu Hrönn
 2000 – Í draumum var þetta helst
2004 – Dansaðu fíflið þitt dansaðu!
 2015 – Bræðralag

Tilvísanir 

Handhafar riddarakross Hinnar íslensku fálkaorðu
Íslenskir tónlistarmenn
Íslenskir sagnfræðingar